แนวโน้มหุ้นปรับขึ้นตามต่างประเทศ
นักวิเคราะห์ ประเมินดัชนีเช้าวันนี้ปรับตัวขึ้นทิศทางเดียวกันกับตลาดหุ้นภูมิภาคที่รับปัจจัยบวกที่อีซีบีมีแผนซื้อพันธบัตรจากรัฐบาลยูโรโซน
7 ก.ย. 2555

นักวิเคราะห์ ประเมินดัชนีเช้าวันนี้ปรับตัวขึ้นทิศทางเดียวกันกับตลาดหุ้นภูมิภาคที่รับปัจจัยบวกที่อีซีบีมีแผนซื้อพันธบัตรจากรัฐบาลยูโรโซน
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้น่าจะปรับตัวขึ้นและมีโอกาสสูงที่จะทะลุแนวต้านที่ 1,248 จุด จากแรงหนุนเรื่องผลการประชุมอีซีบีที่ชัดเจนแล้วว่าอีซีบีมีโครงการซื้อพันธบัตรของประเทศต่างๆในยูโรโซน โดยเป็นการซื้อแบบไม่จำกัดจำนวน  ซึ่งปัจจัยบวกนี้ตอบสนองไปยังตลาดหุ้นสหรัฐและยุโรปเมื่อคืนนี้แล้ว ขณะที่ตลาดหุ้นอื่นในภูมิภาคเอเชียก็น่าจะเป็นไปในทิศทางเดียวกัน   พร้อมให้แนวรับแรกที่ 1,248 จุด และ 1,245 จุด ส่วนแนวต้าน 1,255-1,260 จุด